Իր կարգին, Ներկայացուցիչներու տան Օրինախախտումներու եւ կառավարութեան բարեկարգումի յանձնախումբի հաւանական ատենապետ Ըլայժա Քամինկզ հետաքննութիւն պահանջեց Սեշընզը պաշտօնազրկելու Թրամփի որոշումին նկատմամբ՝ շեշտելով. «Բազմաթիւ պատճառներ կային Սեշընզը պաշտօնազրկելու, սկսելով Ռուսիոյ հետ իր կապերուն շուրջ ստելէն ու հասնելով մինչեւ երեխաները իրենց ընտանիքներէն բաժնելու անոր քաղաքականութիւնը, սակայն անընդունելի պիտի ըլլայ այս քայլը, եթէ անոր նպատակը Միւլըրի հետաքննութիւնը կասեցնելը կամ խոչընդոտելն է»։